2020. január 10-én jelentette be a holland közszolgálati műsorszolgáltató, az AVROTROS, hogy Jeangu Macrooy fogja képviselni a rendező országot a 65. Eurovíziós Dalfesztiválon, Rotterdamban. A versenydalt és a hozzákészült videóklipet, melyet Joe Roberts rendezett 2020. március 4-én ütemezett premierben mutatták be a dalverseny hivatalos YouTube-csatonáján. Mivel egy évvel ezelőtt Hollandia nyerte a dalfesztivált, így a dal automatikusan a május 16-i döntőben versenyzett volna, de először az első elődöntő május 11-i főpróbáján adták volna elő, azonban március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A holland műsorsugárzó jóvoltából az énekes lehetőséget kapott az ország képviseletére a következő évben egy új versenydallal.